
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/353/2011
	                                    Bucureşti, 29.11.2011 

                          PL x. 655/2011


RAPORT 

asupra proiectului de Lege pentru ratificarea Amendamentului 1 semnat de partea română la Bucureşti, la 10 februarie 2010, la Memorandumul de Înţelegere între Ministerul Apărării al Republicii Bulgaria, Ministerul Apărării al Republicii Cehe, Ministerul Apărării al Republicii Estonia, Ministerul Apărării al Republicii Finlanda, Guvernul Republicii Ungare, Ministerul Apărării al Republicii Italiene, Ministerul Apărării al Republicii Letonia, Ministerul Apărării al Republicii Lituania, Ministrul Apărării al Regatului Ţărilor de Jos, Ministerul Apărării al Regatului Norvegiei, Ministrul Apărării Naţionale al Republicii Polone, Guvernul României, Ministerul Apărării al Republicii Slovenia, Guvernul Regatului Suediei şi Departamentul Apărării al Statelor Unite al Americii privind Capabilitatea de Transport Strategic Aerian, deschis spre semnare la Luxemburg, la 14 februarie 2008, semnat de partea română la Bucureşti, la 30 iulie 2008
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu proiectul de Lege pentru ratificarea Amendamentului 1 semnat de partea română la Bucureşti, la 10 februarie 2010, la Memorandumul de Înţelegere între Ministerul Apărării al Republicii Bulgaria, Ministerul Apărării al Republicii Cehe, Ministerul Apărării al Republicii Estonia, Ministerul Apărării al Republicii Finlanda, Guvernul Republicii Ungare, Ministerul Apărării al Republicii Italiene, Ministerul Apărării al Republicii Letonia, Ministerul Apărării al Republicii Lituania, Ministrul Apărării al Regatului Ţărilor de Jos, Ministerul Apărării al Regatului Norvegiei, Ministrul Apărării Naţionale al Republicii Polone, Guvernul României, Ministerul Apărării al Republicii Slovenia, Guvernul Regatului Suediei şi Departamentul Apărării al Statelor Unite al Americii privind Capabilitatea de Transport Strategic Aerian, deschis spre semnare la Luxemburg, la 14 februarie 2008, semnat de partea română la Bucureşti, la 30 iulie 2008, trimis cu adresa nr. PL.x. 655 din 22 noiembrie 2011 şi înregistrat cu nr. 32/353 din 23.11.2011. 
1. Proiectul de lege are ca obiect de reglementare ratificarea unui amendament la acordul privind Capabilitatea de Transport Strategic Aerian a NATO (SAC), în sensul constatării retragerii din iniţiativă a Italiei, Cehiei şi Letoniei, precum şi pentru suspendarea şi reducerea unor costuri ale SAC.  

2. Proiectul de lege face parte din categoria legilor ordinare, potrivit prevederilor art. 73 alin. (3) din Constituţia României, republicată.

3. La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Mihail Vasile-Ozunu, secretar de stat pentru Relaţia cu Parlamentul în cadrul Ministerului Apărării Naţionale.   
4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
5.  La lucrările Comisiei au fost prezenţi 19 deputaţi din totalul de 22 de membri.


În urma dezbaterilor, în şedinţa din 29 noiembrie 2011, membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestei iniţiative legislative. 


Datorită unor erori materiale, în conformitate cu prevederile art. 72 alin. (3) şi (4) din Legea nr. 24/2000 privind normele de tehnică legislativă, textele depuse iniţial au fost modificate de iniţiator, în vederea înlocuirii lor, cu texte în limba română şi engleză ştampilate şi semnate pentru conformitatea documentului cu originalul, anexate prezentului raport.

